Diari Oficial de la Generalitat Valenciana


Sumari del DOGV 9760, del 05-01-2024 (2023/12922)

RESOLUCIÓ de 13 de desembre de 2023, del Servei Territorial d'Indústria, Energia i Mines d'Alacant, per la qual s'atorga a HELIADES FOTOVOLTAICA 1, SL, autorització d'implantació en sòl no urbanitzable, autorització administrativa prèvia, autorització administrativa de construcció i aprovació del pla de desmantellament i restauració del terreny i l'entorn afectat per a una central fotovoltaica, situada al Pinós (Alacant), de potència instal·lada 4,928 MW, denominada PSF HELIADES, incloent-hi la infraestructura d'evacuació d'ús exclusiu, i es declara, en concret, la utilitat pública d'esta infraestructura d'evacuació. ATALFE/2021/87.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9760

Data del DOGV
:   05-01-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/12926


Data del document
:   13-12-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 13 de desembre de 2023, del Servei Territorial d'Indústria, Energia i Mines d'Alacant, per la qual s'atorga a HELIADES FOTOVOLTAICA 1, SL, autorització d'implantació en sòl no urbanitzable, autorització administrativa prèvia, autorització administrativa de construcció i aprovació del pla de desmantellament i restauració del terreny i l'entorn afectat per a una central fotovoltaica, situada al Pinós (Alacant), de potència instal·lada 4,928 MW, denominada PSF HELIADES, incloent-hi la infraestructura d'evacuació d'ús exclusiu, i es declara, en concret, la utilitat pública d'esta infraestructura d'evacuació. ATALFE/2021/87. [2023/12835]  
  
  
Antecedents  
  
Primer. Sol·licitud  
HELIADES FOTOVOLTAICA 1, SL, mitjançant representant degudament acreditat, va presentar instància davant del registre telemàtic de la Generalitat Valenciana, en data 8 de setembre de 2021, amb núm. de registre GVRTE/2021/2211359, en la qual sol·licita autorització d'implantació en sòl no urbanitzable, autorització administrativa prèvia, autorització administrativa de construcció i aprovació del pla de desmantellament i restauració del terreny i l'entorn afectat, relatius a una central de producció d'energia elèctrica de tecnologia fotovoltaica, denominada PSF HELIADES, de potència nominal 4,928 MWn i potència dels mòduls fotovoltaics de 5,251 MWp, per a situar al terme municipal del Pinós (Alacant), incloent-hi la seua infraestructura d'evacuació exclusiva i la declaració d'utilitat pública, en concret, d'esta. També s'ha sol·licitat expressament l'obtenció dels títols habilitants per a l'afecció de vies pecuàries.  
D'acord amb les característiques i la ubicació de la instal·lació sol·licitada, està sotmesa al procediment integrat d'autorització de centrals fotovoltaiques que s'ubicaran sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent (d'ara en avant, Decret llei 14/2020). Per a tramitar-la, el Servei Territorial d'Indústria, Energia i Mines d'Alacant (d'ara en avant, STIEMA) incoa l'expedient ATALFE/2021/87/03.  
  
Consta en l'expedient la justificació de l'ingrés de la taxa administrativa corresponent en data 27 d'octubre de 2021, que cobrix el pressupost del projecte de la instal·lació que finalment s'ha sotmés a autorització.  
Es va fer un requeriment d'esmena de la documentació presentada en data 6 d'octubre de 2021. El promotor va respondre amb l'aportació de la documentació requerida.  
En data 20 d'octubre de 2021, en vista de la documentació presentada, s'acorda l'admissió a tràmit per l'esmentat servei territorial de la sol·licitud d'autorització per a la instal·lació de producció d'energia elèctrica de 4,911 MW de potència instal·lada, segons la definició vigent en eixe moment, promoguda per HELIADES FOTOVOLTAICA 1, SL, que se situarà al Pinós, província d'Alacant, únicament a l'efecte del que estipula l'article 1.1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
Segon. Informació pública  
La sol·licitud d'autorització administrativa de la instal·lació i la sol·licitud de declaració d'utilitat pública, en concret, juntament amb la documentació presentada, han sigut objecte d'informació pública durant el termini de quinze (15) dies, als efectes previstos en l'article 23 del Decret llei 14/2020, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica en els mitjans següents:  
  
- el Diari Oficial de la Generalitat Valenciana de 26 d'agost de 2022,  
- el Butlletí Oficial de la Província d'Alacant de data 9 d'agost de 2022 i  
- el diari Información de data 12 d'agost de 2022.  
L'STIEM d'Alacant, en virtut de l'article 23 del Decret llei 14/2020, va remetre a l'Ajuntament del Pinós, per a exposar-les en el tauler d'anuncis, pel mateix període de temps, la sol·licitud d'autorització i la de reconeixement, en concret, d'utilitat pública esmentada, juntament amb la relació concreta i individualitzada dels béns i drets afectats pel projecte a l'efecte de poder iniciar posteriorment el procediment d'expropiació forçosa del ple domini o per a la imposició de servitud de pas d'energia elèctrica, amb el requeriment que se li remeta diligència acreditativa de l'exposició una vegada finalitzat el termini corresponent, les quals consten en l'expedient. L'anunci s'ha publicat en el tauler de la seu electrònica de l'Ajuntament del Pinós, des del 12 d'agost fins al 2 de setembre de 2022.  
  
De la mateixa manera, es va traslladar esta sol·licitud de reconeixement, en concret, d'utilitat pública, a les persones que consten com a titulars dels béns i els drets afectats. Es va intentar la notificació a algunes de les persones afectades, però no es va poder practicar, per la qual cosa, d'acord amb el que es disposa en l'article 44 de la Llei 39/2015, d'1 d'octubre, del procediment administratiu comú de les administracions públiques, es va fer pública la notificació amb un extracte d'este acte administratiu, mitjançant un anunci en el Boletín Oficial del Estado, el 27 de setembre de 2022.  
Així mateix, es posa la documentació a la disposició del públic en general en la seu electrònica de la Generalitat, en el lloc web https://cindi.gva.es/va/web/energia/informacion-publica (en valencià) i https://cindi.gva.es/es/web/energia/informacion-publica (en castellà).  
La documentació aportada, que es va sotmetre a informació pública, és la següent:  
- Projecte tècnic vàlid per a autorització administrativa de construcció de la planta solar fotovoltaica Heliades I i línia subterrània d'evacuació 20 kV.  
- Separates del projecte.  
- Estudi d'integració paisatgística.  
- Memòria del compliment dels criteris que establix el DL 14/2020.  
  
- Pla de desmantellament de la instal·lació i de restauració del terreny i l'entorn afectat, que inclou la memòria i el pressupost degudament justificat.  
- Documentació per a l'ocupació de vies pecuàries.  
- Llista de béns i drets afectats que es consideren d'expropiació necessària.  
Tercer. Al·legacions  
No s'han presentat al·legacions durant el període d'informació pública ni s'ha personat acreditant la condició de persona interessada cap persona física ni jurídica.  
Quart. Condicionats  
D'acord amb el procediment establit reglamentàriament, a fi que en el termini de quinze (15) dies presentaren la conformitat o l'oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es van remetre les separates corresponents del projecte a les administracions, els organismes i les empreses de servei públic o d'interés general, els béns o els drets a càrrec seu dels quals pogueren ser afectats per esta, i es van rebre els informes següents, amb el resultat que, en síntesi, es detalla:  
  
1. Informe de la Direcció General de Medi Natural i Avaluació Ambiental, de data 14 de febrer de 2023, en el qual s'indica que en els terrenys de la planta no hi ha afecció a terreny forestal ni a cap espai natural protegit, està afectada la via pecuària Carrerada del Salobrar i no es troben afectats arbres monumentals. Es recomana informar els titulars dels vedats de caça del canvi d'ús del sòl. La tanca perimetral prevista per a la instal·lació s'haurà d'ajustar al que disposa l'article 3.2.a del Decret 178/2005, de 18 de novembre, del Consell de la Generalitat, pel qual s'establixen les condicions de les tanques en el medi natural i dels tancaments cinegètics.  
Proposa una sèrie de mesures correctores:  
- Mesures per a reduir les afeccions de pèrdua de sòl.  
- Mesures per a reduir les afeccions a les aus silvestres.  
- Mesures per a millorar les poblacions de fauna silvestre.  
- Mesures per a reduir la fragmentació territorial.  
El promotor respon a l'informe, en data 22 de febrer de 2023, per a la qual cosa aporta la documentació corresponent per a aplicar les mesures correctores, i, en conseqüència, accepta els condicionats establits.  
2. Informe del Servei de Gestió Territorial, de data 30 de setembre de 2022, en el qual es conclou que la instal·lació de la planta solar PSF Heliades, al municipi del Pinós (Alacant), es troba afectada per perillositat d'inundabilitat de caràcter geomorfològic, i es considera compatible condicionada a la realització de les consideracions exposades en l'apartat de valoració de risc d'inundació, mentre que la seua línia d'evacuació es considera compatible, tenint en compte les consideracions finals esmentades, atenent les determinacions normatives aplicables i les cartografies oficials d'ordenació del territori.  
  
El promotor contesta en data 22 de març de 2023 amb l'aportació de nova documentació.  
Informe del Servei de Gestió Territorial, de data 11 d'abril de 2023, en el qual, d'acord amb les consideracions i conclusions emeses en l'informe d'incidències sobre l'ordenació del territori, de data 30 de setembre de 2022, i les apreciacions realitzades en este informe de contestació a les al·legacions, s'emet informe favorable a la planta solar PSF HELIADES, seguint les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana i la resta de normativa aplicable que s'ha tingut en compte en l'elaboració de l'informe.  
El promotor mostra la seua conformitat amb l'informe en data 18 d'abril de 2023.  
3. Informe del Servei d'Infraestructura Verda i Paisatge, de data 23 de març de 2023, en què conclou que, vist el que s'ha exposat, cal indicar que l'emissió d'informe favorable en matèria d'infraestructura verda i paisatge que viabilitze l'actuació pretesa des del punt de vista de la seua afecció al paisatge requerirà l'esmena dels requeriments que s'exposen en este informe.  
El promotor respon a l'informe, en data 2 de juny de 2023, amb l'aportació d'un nou estudi d'integració paisatgística.  
Informe del Servei d'Infraestructura Verda i Paisatge, de data 4 d'agost de 2023, en què conclou que s'emet informe favorable en matèria d'infraestructura verda i paisatge de la instal·lació solar fotovoltaica PSF Heliades, condicionat al fet que es duguen a terme les mesures d'integració paisatgística descrites en el present informe d'este servei.  
  
I recorda que les mesures d'integració paisatgística hauran de ser concretes i específiques.  
Les mesures d'integració paisatgística de l'informe són:  
a) «Pel que fa a l'ordenació general:  
• De manera general, la implantació de la instal·lació haurà de respectar la topografia, adaptar-se als pendents existents i mantindre els abancalaments.  
• S'ha de respectar la morfologia del territori existent.  
• Els mòduls s'hauran d'implantar en fileres homogènies que permeten mantindre entre cada seguidor almenys vegetació entapissant que reduïsca la pèrdua de capacitat agrícola i evite l'erosió.  
• Es considera admissible l'ús combinat amb l'apicultura o l'agrovoltaica.  
b) Quant a l'impacte visual:  
• Els espais lliures entre seguidors seran objecte de revegetació i plantacions de vegetació natural o agrícola de port baix.  
• La línia d'evacuació s'executarà de manera subterrània, la rasa de la qual haurà de reposar-se al seu estat original.  
• Les instal·lacions han de portar incorporats sistemes de regulació del nivell lluminós que permeten la reducció de la intensitat.  
c) Respecte al tractament del terreny i la vegetació de la PF:  
• S'hauran de plantar espècies agrícoles de port baix amb ritmes de plantació constant en els espais lliures al voltant del perímetre de la planta (segons el pla «Espais lliures de parcel·la»).  
• No s'admet l'ús de xiprers i s'evitarà la conformació de pantalla vegetal.  
• Les espècies que s'utilitzen han d'estar presents en l'entorn paisatgístic. Podran utilitzar-se arbres de port baix, com ara vinyes o espècies arbustives autòctones.  
• S'admet l'ús d'espècies com timonedes, romerar, ceps de vinya… en els espais entre fileres seguidors.  
• L'acabament dels vials interiors haurà de mantindre la permeabilitat del terreny, i s'ha d'executar amb acabat de saorra o substrat preexistent. S'haurà d'utilitzar saorra de la mateixa parcel·la o aquella provinent d'àrees amb les mateixes característiques d'acabat.  
d) En relació amb les construccions preexistents, instal·lacions auxiliars i altres elements:  
• Les estructures fotovoltaiques s'adaptaran al terreny preexistent i comptaran amb fonamentació lleugera mitjançant clavaments.  
• Les edificacions han de tindre un tractament adequat en totes les seues façanes. El cromatisme exterior haurà de seguir les tonalitats presents en el disseminat adjacent i la pedania d'El Culebrón, amb tons terrencs.  
• No s'admeten revestiments reflectors en els tancaments ni en les façanes, i s'han d'evitar materials opacs susceptibles de produir reflexos des de punts exteriors a la instal·lació.  
• El tancat perimetral s'ha de fer coincidir amb la boga de la parcel·la, evitant en tot cas espais residuals.  
• El tancat es constituirà de manera permeable, evitant espais opacs en el tancament.»  
e) Com a mesures addicionals, s'indiquen les següents:  
• La porta d'entrada a la instal·lació no ha de tindre elements opacs.  
• La primera línia de seguidors entre la instal·lació fotovoltaica existent i la PSF Heliades haurà de distanciar-se, almenys, 20 m des del tancat exterior, de manera que es minimitze l'impacte per sinergies entre les dues instal·lacions. Esta zona lliure haurà d'implantar espècies de port baix indicades en el punt c d'este informe.  
• S'introduirà plantació de vinya en la zona central de la parcel·la 9 del polígon 11, de manera que quede interrompuda visualment la instal·lació de seguidors fotovoltaics en, almenys, 20 metres.  
El promotor mostra conformitat amb l'informe en data 17 d'agost de 2023.  
4. Informe de la Direcció General d'Obres Públiques, Transports i Mobilitat Sostenible, de data 10 de novembre de 2022, en què conclou que s'emet informe DESFAVORABLE sobre la tramitació d'autorització administrativa prèvia, autorització de construcció i autorització d'implantació pel procediment integrat de la instal·lació de generació elèctrica «HELIADES» i infraestructures d'evacuació referent a infraestructures públiques de transport de titularitat autonòmica.  
  
El promotor contesta en data 22 de novembre de 2022 aportant nova documentació que es trasllada a la direcció general esmentada.  
Informe de la Direcció General d'Obres Públiques, Transports i Mobilitat Sostenible, de data 22 de desembre de 2022, en què conclou que s'emet informe FAVORABLE sobre la tramitació d'autorització administrativa prèvia, autorització de construcció i autorització d'implantació pel procediment integrat de la instal·lació de generació elèctrica «HELIADES» i infraestructures d'evacuació referent a infraestructures públiques de transport de titularitat autonòmica.  
El promotor mostra conformitat amb l'informe en data 4 de gener de 2023.  
5. L'Ajuntament del Pinós no ha emés informe respecte a l'article 24 del Decret llei 14/2020, per la qual cosa, transcorregut el termini concedit, s'entén que no hi ha cap objecció a les autoritzacions.  
  
Cinqué. Adaptació a condicionats  
El promotor presenta un projecte refós de la instal·lació, en data 4 d'octubre de 2023, amb la transposició de totes les mesures proposades en els informes del Servei d'Infraestructura Verda i Paisatge, Servei de Gestió Territorial i Direcció General de Medi Natural i Avaluació Ambiental, en què mostra la seua conformitat amb estos informes.  
Revisat el projecte refós presentat, s'observa que les modificacions descrites s'han de considerar no substancials. Per tant, d'acord amb l'article 23.5 del Decret llei 14/2020, no serà necessari sotmetre de nou al tràmit d'informació pública estos canvis.  
Sisé. Avaluació ambiental  
De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'este procediment no constituïx un projecte sotmés a avaluació d'impacte ambiental.  
  
Seté. Implantació en sòl no urbanitzable  
Consta informe de compatibilitat urbanística municipal favorable emés el 20 d'abril de 2022 per l'Ajuntament del Pinós, en virtut de l'article 22 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, respecte a les parcel·les on se situaran els grups generadors.  
  
Consten en l'expedient informes favorables del Servei d'Infraestructura Verda i Paisatge i del Servei de Gestió Territorial, de dates 4 d'agost de 2023 i 13 d'abril de 2023, respectivament, els dos serveis dependents de la Direcció General de Política Territorial i Paisatge. Els condicionats recollits en estos s'indiquen en el punt primer de la part dispositiva d'esta resolució.  
Huité. Evacuació i connexió a la xarxa  
Consta garantia econòmica per a la tramitació de la sol·licitud d'accés a la xarxa de distribució, depositada en data 12 d'agost de 2019 davant de l'Agència Tributària Valenciana amb número de garantia 477260J199, per a una instal·lació de producció denominada «PSF HELIADES» de tecnologia fotovoltaica per a situar al terme municipal del Pinós i de 5 MWp instal·lats, per import de 200.000 € (dos-cents mil euros) corresponents a una quantia equivalent a 40 €/kW instal·lats, en virtut de l'article 59/66 bis del Reial decret 1955/2000, d'1 de desembre.  
El promotor disposa dels permisos d'accés i connexió atorgats per l'empresa distribuïdora, de data 26 d'abril de 2021, relatius a la sol·licitud de la instal·lació «PSF HELIADES», amb una potència d'accés concedida de 4,5 MWn en 20 kV al Pinós.  
A la vista del contingut i els pronunciaments d'estos permisos, ha de considerar-se que les instal·lacions no generaran incidències negatives en el sistema.  
Nové. Acreditacions prèvies a la resolució  
Consta en l'expedient una justificació dels criteris energètics específics per a la implantació i el disseny de centrals fotovoltaiques, recollits en l'article 11 del Decret llei 14/2020.  
L'agent promotor acredita els aspectes següents, d'acord amb el que establix l'article 30.1 del Decret llei 14/2020, de manera prèvia a la resolució del procediment:  
- El projecte es finançarà amb recursos propis d'un soci directe i d'un soci indirecte de l'empresa sol·licitant. En el cas de canvis en la participació dels socis accionistes de l'empresa promotora, s'haurà de comunicar esta circumstància, i se subrogaran en els compromisos adquirits per a justificar esta capacitat, i serà causa de revocació de l'autorització administrativa en cas contrari per incomplir el condicionament.  
- Disposar dels terrenys on s'implantarà la instal·lació, sense perjudici de la sol·licitud de declaració d'utilitat pública, en concret, de les infraestructures d'evacuació. El promotor de la instal·lació disposa de contracte d'arrendament de les parcel·les on s'implantarà la instal·lació.  
- Disposar dels permisos d'accés i connexió vigents per a la instal·lació indicats anteriorment.  
S'ha sol·licitat a l'Ajuntament del Pinós, en data 27 de juliol de 2022, l'informe preceptiu i no vinculant establit en l'article 30.2 del Decret llei 14/2020, de 7 d'agost. Este informe no ha sigut aportat a l'expedient. Transcorregut el termini per a l'emissió d'este informe, es continua la tramitació conforme a l'article 80 de la Llei 39/2015, d'1 d'octubre, del procediment administratiu comú de les administracions públiques en relació amb l'article 22 de la mateixa norma legal.  
  
Desé. Vies pecuàries  
El promotor de la instal·lació ha sol·licitat concessió demanial d'ocupació en vies pecuàries, en concret, sobre la Carrerada del Salobrar, juntament amb la documentació que en definix l'afecció, i ha sigut sotmesa al tràmit d'informació pública descrit en el punt segon.  
  
Onzé. Procediment d'urgència  
Com que es tracta d'un projecte amb una potència de generació inferior o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques, i es reduïxen a la meitat els terminis establits per al procediment ordinari, excepte els relatius a la presentació de sol·licituds i recursos.  
Dotzé. Nous departaments  
Que les referències realitzades en els diferents informes emesos a departaments del Consell, actualment inexistents, han d'entendre's referides als nous departaments, de conformitat amb les noves competències i l'organització derivades del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i les modificacions realitzades.  
Consta en l'expedient la proposta de resolució de la secció tramitadora de l'expedient del Servei Territorial d'Indústria, Energia i Mines d'Alacant.  
  
Fonaments de dret  
  
Primer. La instrucció i la resolució d'este procediment administratiu correspon a la Generalitat, perquè la instal·lació elèctrica objecte d'esta es troba íntegrament al territori de la Comunitat Valenciana i no s'enquadra en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segon. D'acord amb el que es disposa en l'article 4 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i considerant el que es determina en el Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat; en el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en el que no s'opose al Decret 112/2023 i al Decret 126/2023, la resolució del procediment és competència del Servei Territorial d'Indústria, Energia i Mines d'Alacant, ja que la potència que s'instal·larà és igual o inferior a 10 MW. Esta ordre continua vigent administrativament en virtut de la disposició transitòria única i la disposició derogatòria del Decret 137 /2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
  
Tercer. D'acord amb l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, del Consell de la Generalitat, la construcció de les instal·lacions de producció d'energia elèctrica requerix una autorització administrativa prèvia i una autorització administrativa de construcció.  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
  
Quart. Com que es tracta d'una central fotovoltaica que s'implantarà en sòl no urbanitzable, tenint en compte el que establix l'article 7.3 del Decret 88/2005, de 29 d'abril, és aplicable el procediment que establix el capítol II del títol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent.  
Segons l'epígraf i de l'article 2 del DL 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza implantar una instal·lació de producció d'energia elèctrica que utilitza energia primària d'origen renovable en unes parcel·les concretes de sòl no urbanitzable i establix les condicions en què podrà realitzar-se esta implantació. Este pronunciament substituïx la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
Cinqué. Segons el que indica l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en els quals l'autorització esmentada no es requerisca d'acord amb la legislació d'ordenació del territori, urbanística i del paisatge.  
  
Sisé. De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constituïx un projecte sotmés a avaluació d'impacte ambiental.  
Seté. D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el seu titular no ha obtingut prèviament els permisos d'accés i connexió a les xarxes de transport o distribució corresponents.  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a obtindre l'autorització de la instal·lació serà un requisit previ indispensable obtindre els permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici del fet que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
En este sentit, la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, establix que les instal·lacions de generació d'electricitat amb una potència total instal·lada que supere la capacitat d'accés atorgada en el permís d'accés d'estes hauran de disposar d'un sistema de control coordinat per a tots els mòduls de generació i instal·lacions d'emmagatzematge que les integren, que impedisca que la potència activa que puga injectar a la xarxa supere esta capacitat d'accés.  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior entre les dues següents:  
a) La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si és el cas, la suma de les potències dels inversors que configuren esta instal·lació.  
Esta definició de potència instal·lada tindrà efectes per a les instal·lacions que, una vegada comencen a tramitar-se, encara no hagen obtingut l'autorització d'explotació definitiva, segons la disposició transitòria cinquena del Reial decret 1183/2020, de 29 de desembre.  
Huité. D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, les persones sol·licitants d'autoritzacions d'instal·lacions de producció d'energia elèctrica han d'acreditar la capacitat legal, tècnica i economicofinancera exigible per a realitzar cada un dels projectes que presenten; tot això, sense perjudici del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als qui estiguen exercint l'activitat. En el present s'han acreditat estes.  
  
D'acord amb l'article 30.1 del DL 14/2020, abans de la resolució, el promotor ha d'acreditar la disponibilitat efectiva dels recursos econòmics i financers necessaris per a materialitzar el projecte d'execució sol·licitat. El projecte, segons consta en l'expedient, es finançarà amb recursos propis d'un soci directe de l'empresa sol·licitant. Estos recursos es duran a terme per mitjà d'una provisió de fons a través d'una aportació de fons propis i una aportació de fons procedents de finançament extern. Si no es fa efectiu el finançament, els recursos necessaris seran aportats per un soci indirecte.  
En el cas de canvis i amb la finalitat que es mantinga el compliment del que s'establix en el precepte anteriorment indicat, qualsevol variació de la forma de finançament del projecte o en la participació dels socis de l'empresa promotora haurà de ser comunicada, i, en este cas, haurà de constar la subrogació dels nous socis en els compromisos adquirits per a justificar esta capacitat; en cas contrari, serà causa de revocació de l'autorització administrativa, tal com s'indica en les condicions de compliment de la present resolució.  
  
Nové. D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i el fet que esta no genera incidències negatives en el sistema.  
Desé. Segons l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Onzé. D'acord amb l'article 54 de la Llei 24/2013, de 26 de desembre, les instal·lacions de generació d'energia elèctrica es declaren, amb caràcter general, d'utilitat pública, a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas. Segons l'article 55.1 d'esta norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i per a això hauran d'incloure una llista concreta i individualitzada dels béns o drets que consideren de necessària expropiació.  
  
Per a la sol·licitud de declaració d'utilitat pública, en concret, de la instal·lació que s'executarà, són aplicables el procediment i les disposicions que conté el capítol V del títol VII del Reial decret 1955/2000, d'1 de desembre, segons preveu la disposició addicional primera del Decret 88/2005, de 29 d'abril.  
Segons l'article 27 del Decret llei 14/2020, per a la valoració del reconeixement o la declaració de la utilitat pública, en concret, de la instal·lació, es tindran en compte els aspectes següents, entre altres:  
- Les infraestructures d'evacuació de les instal·lacions de producció queden obertes al fet que puguen ser objecte de cotitularitat per altres generadors, sense perjudici dels costos equitatius i raonables que estos hagen de sufragar per a això.  
- El compromís per part de la persona titular del fet que l'energia que produirà la central durant la vida útil i comercial d'esta s'oferirà al mercat organitzat de producció d'energia elèctrica en què es fixen els preus majoristes per als consumidors del sistema elèctric.  
  
En virtut del que disposa l'article 57 de la Llei 24/2013, de 26 de desembre, i en el que resulte aplicable de l'article 162.3 del Reial decret 1955/2000, la servitud de pas aeri comprendrà, a més del vol sobre el predi servent, l'establiment de pals, torres o suports fixos per a sustentar cables conductors d'energia, amb l'increment en les distàncies de seguretat que s'establisquen reglamentàriament, així com la servitud de pas subterrani comprén l'ocupació del subsol pels cables conductors, a la profunditat i amb les altres característiques que assenyale la legislació urbanística aplicable. Comprendrà igualment el dret de pas o accés i l'ocupació temporal de terrenys o altres béns necessaris per a la construcció, la vigilància, la conservació i la reparació de les instal·lacions corresponents.  
  
Que, en relació amb la utilitat pública, resulta aplicable l'article 52 de la Llei d'expropiació forçosa, de 16 de desembre, amb l'abast i els efectes que preveu el títol IX de la Llei 24/2013, de 26 de desembre, del sector elèctric i de les seccions 2 i 3 del capítol V del títol VII del Reial decret 1955/2000, d'1 de desembre.  
El promotor ha justificat en l'expedient l'intent d'acords amb els titulars dels béns i drets amb la finalitat d'evitar la declaració pública, sense haver sigut possibles estos. Per tant, és procedent la declaració d'utilitat pública de la instal·lació i dels béns i drets afectats.  
  
A més, s'ha justificat pel promotor amb diferents alternatives realitzades sobre el traçat de la instal·lació de la línia d'evacuació que la proposta que ara s'aprova és la més adequada per a desenvolupar.  
Dotzé. Segons el que establix el capítol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i l'entorn una vegada finalitzada l'activitat, per a la qual cosa ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, amb la consideració d'una vida útil de la instal·lació de trenta anys. En cap cas este import serà inferior al 5 % del pressupost d'execució material del projecte tècnic. Esta garantia es cancel·larà quan la persona titular de la instal·lació acredite el compliment de les obligacions a les quals afecta.  
Tretzé. En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions establides en este decret llei que afecten la implantació d'instal·lacions per a l'aprofitament de les energies renovables s'aplicaran als procediments en tràmit.  
  
Com que es tracta d'un projecte amb una potència de generació inferior o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques, i es reduïxen a la meitat els terminis establits per al procediment ordinari, excepte els relatius a la presentació de sol·licituds i recursos.  
Catorzé. Segons s'indica en l'article 45.4 de la Llei 39/2015, d'1 d'octubre, del procediment administratiu comú de les administracions públiques, la publicació d'actes i comunicacions que, per disposició legal o reglamentària haja de practicar-se en tauler d'anuncis o edictes, s'entendrà complida per la seua publicació en el diari oficial corresponent.  
Quinzé. Conforme al que es disposa en l'article 109.2 de la Llei 39/2015, d'1 d'octubre, del procediment administratiu comú de les administracions públiques, estes podran rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
Setzé. L'eficàcia dels actes administratius quedarà demorada quan així ho exigisca el contingut de l'acte o estiga supeditada a la seua notificació, publicació o aprovació superior, segons el que s'estipula en l'article 39 de l'esmentada Llei 39/2015, d'1 d'octubre.  
Desseté. Consten en l'expedient administratiu tots els informes preceptius i vinculants en matèria de territori i paisatge, així com la compatibilitat urbanística emesa per l'Ajuntament del Pinós. I la sol·licitud dels informes preceptius d'acord amb els articles 24 i 30 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent.  
Tal com s'ha indicat en l'antecedent nové, en data 27 de juliol de 2022, es va sol·licitar a l'Ajuntament del Pinós l'informe preceptiu i no vinculant establit en l'article 30.2 del Decret llei 14/2020, sense constar en l'expedient resposta a esta petició. Transcorregut el termini per a l'emissió d'este informe, es continua la tramitació conforme a l'article 80 de la Llei 39/2015, d'1 d'octubre, del procediment administratiu comú de les administracions públiques en relació amb l'article 22 de la mateixa norma legal.  
  
En consideració del que s'ha exposat, complits els requisits i els procediments legals i reglamentaris establits en la legislació vigent aplicable i, en concret, d'acord amb la Llei 24/2013, de 26 de desembre, del sector elèctric; el Reial decret 1955/2000, d'1 de desembre, i el Decret llei 14/2020, de 7 d'agost, del Consell, en la redacció vigent en el moment de la sol·licitud, este Servei Territorial d'Indústria, Energia i Mines d'Alacant, en l'àmbit de les competències que té atribuïdes, resol:  
  
Primer  
Autorització d'implantació en sòl no urbanitzable del projecte de central fotovoltaica PSF HELIADES per a la realització de l'activitat de producció d'energia elèctrica.  
Tenint en compte el sentit de l'informe emés per l'òrgan competent en matèria d'ordenació del territori i paisatge, s'atorga autorització d'implantació en sòl no urbanitzable a HELIADES FOTOVOLTAICA 1, SL, de la central fotovoltaica PSF HELIADES, per a la realització de l'activitat de producció d'energia elèctrica, en les parcel·les següents:  
  
  
Municipi: Pinós, el Polígon: 11 Parcel·les: 9, 53, 54  
Àrea de la superfície ocupada (ha) 9,94  
  
  
Sotmesa a les condicions següents:  
Servei de Gestió Territorial:  
Segons el que es recull en l'Informe del Servei de Gestió Territorial, de data 3 d'octubre de 2022:  
- «Es mantindran les condicions d'infiltració amb els canvis de pendents, comptant amb una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent i que disminuïsquen l'escolament i augmenten la infiltració.» És a dir, la disposició de les plaques solars haurà d'acompanyar les corbes de nivell.  
- «S'han de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució dels escolaments.  
- S'hauran de fer labors del sòl que en mantinguen la textura esponjosa perquè es facilite la infiltració o, si és el cas, desenvolupar tasques agrícoles com a activitats complementàries.  
- El tancat perimetral de la parcel·la haurà de ser permeable al flux.»  
Servei d'Infraestructura Verda i Paisatge:  
S'emet informe favorable en matèria d'infraestructura verda i paisatge de la instal·lació solar fotovoltaica PSF Heliades, condicionat al fet que es duguen a terme les mesures d'integració paisatgística descrites en el present informe d'este servei.  
Les mesures d'integració paisatgística de l'informe són:  
- «Pel que fa a l'ordenació general:  
• De manera general, la implantació de la instal·lació haurà de respectar la topografia, adaptar-se als pendents existents i mantindre els abancalaments.  
• S'ha de respectar la morfologia del territori existent.  
• Els mòduls s'hauran d'implantar en fileres homogènies que permeten mantindre entre cada seguidor almenys vegetació entapissant que reduïsca la pèrdua de capacitat agrícola i evite l'erosió.  
• Es considera admissible l'ús combinat amb l'apicultura o l'agrovoltaica.  
- Quant a l'impacte visual:  
• Els espais lliures entre seguidors seran objecte de revegetació i plantacions de vegetació natural o agrícola de port baix.  
• La línia d'evacuació s'executarà de manera subterrània, la rasa de la qual haurà de reposar-se al seu estat original.  
• Les instal·lacions han de portar incorporats sistemes de regulació del nivell lluminós que permeten la reducció de la intensitat.  
- Respecte al tractament del terreny i la vegetació de la PF:  
• S'haurà de plantar espècies agrícoles de port baix amb ritmes de plantació constant en els espais lliures al voltant del perímetre de la planta (segons el pla «Espais lliures de parcel·la»).  
• No s'admet l'ús de xiprers i s'evitarà la conformació de pantalla vegetal.  
• Les espècies que s'utilitzen han d'estar presents en l'entorn paisatgístic. Podran utilitzar-se arbres de port baix com ara vinyes o espècies arbustives autòctones.  
• S'admet l'ús d'espècies com timonedes, romerar, ceps de vinya… en els espais entre fileres seguidors.  
• L'acabament dels vials interiors haurà de mantindre la permeabilitat del terreny, i s'ha d'executar amb acabat de saorra o substrat preexistent. S'haurà d'utilitzar saorra de la mateixa parcel·la o aquella provinent d'àrees amb les mateixes característiques d'acabat.  
- En relació amb les construccions preexistents, instal·lacions auxiliars i altres elements:  
• Les estructures fotovoltaiques s'adaptaran al terreny preexistent i comptaran amb fonamentació lleugera mitjançant clavaments.  
• Les edificacions han de tindre un tractament adequat en totes les seues façanes. El cromatisme exterior haurà de seguir les tonalitats presents en la disseminació adjacent i la pedania d'El Culebrón, amb tons terrencs.  
• No s'admeten revestiments reflectors en els tancaments ni en les façanes, i s'han d'evitar materials opacs susceptibles de produir reflexos des de punts exteriors a la instal·lació.»  
• El tancat perimetral s'ha de fer coincidir amb la boga de la parcel·la i evitar en tot cas espais residuals.  
• El tancat es constituirà de manera permeable, evitant espais opacs en el tancament.  
- Com a mesures addicionals, s'indiquen les següents:  
• La porta d'entrada a la instal·lació no ha de tindre elements opacs.  
• La primera línia de seguidors entre la instal·lació fotovoltaica existent i la PSF Heliades haurà de distanciar-se, almenys, 20 m des del tancat exterior, de manera que es minimitze l'impacte per sinergies entre les dues instal·lacions. Esta zona lliure haurà d'implantar espècies de port baix indicades en el punt c d'este informe.  
• S'introduirà la plantació de vinya en la zona central de la parcel·la 9 del polígon 11, de manera que quede interrompuda visualment la instal·lació de seguidors fotovoltaics en, almenys, 20 metres.  
Direcció General de Medi Natural i d'Avaluació Ambiental:  
«Una vegada revisat el projecte de la planta solar i la seua línia d'evacuació, es procedix a enumerar una sèrie de millores i de mesures correctores que seria necessari tindre en compte.  
- Com que part de la planta solar es disposarà sobre un sòl amb un nivell erosiu moderat-alt, s'entén correcta la proposta de fer el mínim moviment de terres i compactació de sòl amb la finalitat de disminuir les afeccions a este. S'hauran de respectar els bancals i ribassos que hi ha sense retirar la terra fèrtil del sòl.  
- En el mateix sentit, s'ha de fer el mínim moviment de terres i compactació de sòl amb la finalitat de disminuir les afeccions a este. Per això, es requerix el clavament directe sense fonamentacions, sempre que la geologia ho permeta, i que no requerisca un anivellament, desmuntatge, condicionament topogràfic, esplanació o anivellament d'este.  
- Caldrà tindre en compte els efectes de l'escolament de les plaques sobre el sòl, produït tant per la pluja com per la neteja, que podria provocar l'aparició de solcs o regalls d'erosió sota les línies d'estes. S'haurà de mantindre una capa de mulch amb restes de vegetació o palla, de manera que es dissipe l'energia cinètica de les gotes de pluja i s'evite l'erosió per esguitada i erosió laminar.  
- També s'haurà de mantindre una capa de cultiu herbaci en totes les instal·lacions que afavorisca el manteniment de l'estructura edàfica i, a més, la presència d'insectes pol·linitzadors, que farà possible el seu ús combinat amb l'apicultura o l'agrovoltaica.  
- Per a mantindre o limitar el creixement de vegetació en la planta solar, no es podran emprar herbicides i és recomanable la ramaderia extensiva o el desbrossament selectiu mecanitzat d'esta.  
- En el procés de desmantellament de la planta solar, es recorda que no haurà de quedar cap element artificial en l'enclavament i que s'haurà de restaurar el sòl afectat de manera que es garantisquen els usos anteriors al canvi d'ús del sòl.  
- Per estar localitzada la planta en una zona de clima bastant àrid, s'hauran de crear i mantindre diversos punts d'aigua de xicotetes dimensions. Per a la construcció, es pot consultar la publicació de la Generalitat Valenciana Conservación y restauración de puntos de agua para la biodiversidad, de Vicente Sancho i Ignacio Lacomba, disponible en línia.»  
- Es considera adequada la utilització de caixes niu per a quiròpters i aus. Es recomana col·locar caixes niu:  
• D'aus: cada 100 metres de perímetre de la planta  
• De quiròpters: cada 200 metres de perímetre de la planta  
- Per a atraure la presència de rapinyadors nocturns, es proposa la instal·lació d'almenys 2 talaies distribuïdes en la zona de la planta.  
- Tot i que la línia d'evacuació serà subterrània, qualsevol element aeri o per a l'entroncament aeri/subterrani haurà de complir les prescripcions tècniques i les mesures de prevenció descrites en l'article 6 i 7 i establides en el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en línies elèctriques d'alta tensió.  
El període de vigència d'esta autorització d'implantació serà de trenta anys, sense perjudici de les possibles pròrrogues que s'atorguen, amb una sol·licitud prèvia per la persona titular amb anterioritat a la fi del termini esmentat, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la persona titular de desmantellar la instal·lació i de restaurar el terreny i l'entorn afectat.  
De la mateixa manera, en cas de tancar definitivament la instal·lació, es produirà la caducitat de l'autorització d'implantació en sòl no urbanitzable, fet que s'especificarà en l'autorització del tancament.  
En el plànol que consta en l'annex I, es reflectix la zona delimitada per tancat per a ocupació pels grups convertidors d'energia solar a electricitat, així com les coordenades geogràfiques que la definixen.  
  
Segon  
Autorització administrativa prèvia del projecte de central fotovoltaica PSF HELIADES, incloent-hi la part de la seua infraestructura d'evacuació exclusiva d'esta, fins a la subestació el Pinós de 20 kV, titularitat d'I-DE Redes Eléctricas Inteligentes.  
Atorgar autorització administrativa prèvia a:  
1) La mercantil HELIADES FOTOVOLTAICA 1, SL, per a la instal·lació d'una central fotovoltaica, i de la part de la seua infraestructura d'evacuació exclusiva, que es detalla a continuació:  
  
DADES GENERALS DE LA CENTRAL ELÈCTRICA AUTORITZADA I EL SEU ACCÉS A LA XARXA  
  
DENOMINACIÓ PSF HELIADES  
TITULAR HELIADES FOTOVOLTAICA 1, SL  
TECNOLOGIA Fotovoltaica  
TERMES MUNICIPALS GRUPS (PROVÍNCIA) El Pinós (Alacant)  
TERMES MUNICIPALS D'EVACUACIÓ FINS AL PUNT DE CONNEXIÓ AMB LA XARXA (PROVÍNCIA) El Pinós (Alacant)  
POTÈNCIA NOMINAL INVERSORS (MW) 4,928  
POTÈNCIA PIC DELS MÒDULS FOTOVOLTAICS (MWp) 5,251  
POTÈNCIA INSTAL·LADA (MW) (segons l'art. 3 RD 413/2014) 4,928  
CAPACITAT D'ACCÉS A LA XARXA CONCEDIDA (MW) 4,5  
NECESSITAT DE SISTEMA DE CONTROL COORDINAT DE POTÈNCIA (segons DA 1a RD 1183/2020) Sí  
XARXA A LA QUAL ES CONNECTA: Distribució  
PUNT DE CONNEXIÓ AMB LA XARXA Subestació el Pinós de 20 kV  
  
  
EMPLAÇAMENT DE LA PART DE LA CENTRAL AMB TANCAT PERIMETRAL  
  
Municipi: Pinós, el Polígon: 11 Parcel·les: 9, 53, 54  
Nre. de zones 1  
Àrea de la superfície de tanca (ha) 9,94  
  
  
CARACTERÍSTIQUES ELÈCTRIQUES DE LA CENTRAL FOTOVOLTAICA DINS DEL TANCAT  
  
CAMP GENERADOR  
Nre. de mòduls FV 7.448  
Àrea unitària del mòdul (m²) 3,11  
Potència unitària màxima (Wp) 705  
Potència total mòdul (MWp) 5,251  
Tipus de cèl·lules Silici monocristal·lí  
Cares actives dels mòduls Bifacial  
Inclinació (°) 30  
Orientació Seguidor a un eix  
Ancoratge de l'estructura al terreny Clavament directe al terreny, sense fonamentació  
  
  
  
INVERSORS  
Nre. d'inversors 14  
Potència unitària nominal (kWn) 352  
Potència total nominal (MWn) 5,928  
  
  
  
CONNEXIÓ MÒDULS - INVERSORS  
 Tipus 1  
Nre. mòduls 6.384  
Nre. d'inversors 12  
Nre. mòduls/string 28  
Nre. strings/inversor 19  
Cablejat 6/10 mm² tipus H1Z2Z2-K  
 Tipus 2  
Nre. mòduls 504  
Nre. d'inversors 1  
Nre. mòduls/string 28  
Nre. strings/inversor 18  
Cablejat 6/10 mm² tipus H1Z2Z2-K  
 Tipus 3  
Nre. mòduls 560  
Nre. d'inversors 1  
Nre. mòduls/string 28  
Nre. strings/inversor 20  
Cablejat 6/10 mm² tipus H1Z2Z2-K  
  
  
  
CENTRES DE TRANSFORMACIÓ  
Nre. total 1  
CT  
Nre. 1  
Potència (kVA) ONAN 5.000  
Tensió nominal (kV) 0,8/20  
Tipologia PFU-3/24 kV  
  
  
  
INTERCONNEXIÓ INTERNA  
Tipologia línies Subterrània  
Tensió nominal cable U0/Un (kV) 1,8/1,8 (CC)  
Característiques interconnexió Discorre per les parcel·les 9, 53 i 54 del polígon 11 del Pinós  
  
  
  
INFRAESTRUCTURA D'EVACUACIÓ D'ÚS EXCLUSIU FINS AL PUNT D'ACCÉS I CONNEXIÓ AMB LA XARXA DE DISTRIBUCIÓ  
  
Municipi: Pinós, el Polígon: 11 Parcel·les: 54, 52, 9002, 69, 70, 9005, 9006, 9007, 112, 117, 116  
Tipus d'instal·lació Línia elèctrica subterrània  
Nre. línies (cable) evacuació 1  
Origen Centre de protecció i mesurament  
Final Subestació el Pinós de 20 kV  
Longitud total línia (m) 2.555,7  
Tensió nominal kV 20 kV  
Tipus de cable HEPRZ1(AS) 12/20 kV (1x240) mm² K Al + H16  
  
  
  
PRESSUPOSTOS DE LES INSTAL·LACIONS  
  
Pressupost global d'execució (€) 1.757.700,38  
Pressupost de desmantellament i restauració (€) 90.366,53  
  
  
Les autoritzacions referides s'atorguen condicionades al compliment de les determinacions que recullen els condicionats imposats per les diferents administracions i organismes, i que han acceptat els titulars d'esta autorització.  
La persona titular de l'autorització tindrà els drets, els deures i les obligacions que recull el títol IV de la Llei 24/2013, de 26 de desembre, del sector elèctric, i el desplegament reglamentari d'esta; en particular, els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil ha d'observar els preceptes, les mesures i les condicions que s'establisquen en la legislació aplicable en cada moment per a l'activitat de producció d'energia elèctrica.  
L'incompliment de les condicions i els requisits que establix esta autorització o la variació substancial dels pressupostos que han determinat que s'atorgue podran ocasionar que es revoque.  
D'acord amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjudici de les concessions, les autoritzacions, les llicències i els permisos, tant públics com privats, que haja d'obtindre necessàriament la part titular, d'acord amb altres disposicions que resulten aplicables, i, especialment, les relatives a l'ordenació del territori i al medi ambient. En tot cas, esta autorització s'emet sense perjudici de tercers i no afecta els drets particulars. I, en concret, està afectada per la concessió la via pecuària Carrerada del Salobrar, per a la qual serà necessari l'obtenció de la corresponent concessió o autorització d'ocupació necessàries segons la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
  
Les instal·lacions de producció d'energia elèctrica autoritzades hauran d'inscriure's en el Registre administratiu d'instal·lacions de producció d'energia elèctrica, amb una acreditació prèvia del compliment dels requisits i segons el procediment establit reglamentàriament.  
  
En l'annex II es reflectix la disposició dels mòduls fotovoltaics, així com la infraestructura d'evacuació, incloent-hi els suports de la línia elèctrica.  
  
Tercer  
Estimar la sol·licitud de declaració d'utilitat pública, en concret, de la línia d'evacuació des del Centre de Protecció i Mesura fins a la subestació del Pinós de 20 kV.  
Declarar, en concret, la utilitat pública de la línia d'evacuació en 20 kV des del Centre de Protecció i Mesura fins a la subestació del Pinós de 20 kV situada en: les parcel·les 52, 69, 70, 71, 112, 117 del terme municipal del Pinós (Alacant) de la instal·lació autoritzada en el punt segon de la present resolució.  
Esta declaració porta implícita, en tot cas, la necessitat d'ocupació urgent dels béns o d'adquisició dels drets afectats, a l'efecte de l'article 52 de la Llei de 16 de desembre de 1954, sobre expropiació forçosa, de manera que la persona titular adquirix la condició de beneficiària en l'expedient expropiatori, que es concreta en una afecció a les finques particulars incloses en la llista que figura en l'annex, amb l'abast i els efectes que preveu el títol IX de la Llei 24/2013, de 26 de desembre, del sector elèctric, i les seccions 2 i 3 del capítol V del títol VII del Reial decret 1955/2000, d'1 de desembre.  
  
Igualment, porta implícita l'autorització per a l'establiment o el pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'estos i zones de servitud pública.  
S'inclou en l'annex III la llista de béns i drets afectats.  
  
Quart  
Autoritzacions administratives de construcció de les instal·lacions autoritzades en el punt segon.  
Atorgar les autoritzacions administratives de construcció per a les instal·lacions descrites en el punt segon d'esta resolució, sobre la base dels projectes d'execució i els annexos que es detallen a continuació i consten en l'expedient instruït:  
- Projecte tècnic refós vàlid per a autorització administrativa de construcció de la planta solar Heliades Fotovoltaica I i línia subterrània d'evacuació 20 kV, de data 4 d'octubre de 2023, signat per la persona tècnica projectista, juntament amb la declaració responsable del tècnic projectista (del fet que té la titulació indicada, que no està inhabilitat i que complix els requisits legals per a l'exercici de la professió), i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), signada pel tècnic projectista amb data 4 d'octubre de 2023.  
Els condicionats establits pels informes del Servei d'Infraestructura Verda i Paisatge i del Servei de Gestió Territorial es recullen en el projecte refós rebut en este servei territorial amb data 4 d'octubre de 2023, juntament amb una declaració responsable de la persona tècnica competent projectista, de compliment de la normativa aplicable, d'acord amb l'article 53.1.b de la Llei 24/2013, de 26 de desembre, del sector elèctric.  
Esta autorització habilita els titulars a construir les instal·lacions, sempre que complisquen els requisits tècnics exigibles i d'acord amb les condicions següents:  
  
1. Les instal·lacions s'han d'executar segons el projecte o els projectes presentats, els annexos, si és el cas, i d'acord amb els condicionats tècnics establits per les administracions públiques, els organismes i les empreses de servei públic o d'interés general afectats per les instal·lacions presents i que han sigut acceptats per la part sol·licitant. En cas que per a fer-ho siga necessari introduir modificacions en la instal·lació respecte de la documentació presentada, la persona titular d'esta autorització ha de sol·licitar a este òrgan l'autorització corresponent prèviament a l'execució, llevat que es tracte de modificacions no substancials.  
  
2. Les instal·lacions que s'executaran han de complir, en tot cas, el que establixen el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les seues instruccions tècniques complementàries. Així mateix, el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en les línies elèctriques d'alta tensió.  
3. Com que la potència total instal·lada i autoritzada (4,928 MW) és superior a la capacitat d'accés a la xarxa concedida (4,5 MW), haurà d'instal·lar-se el sistema de control coordinat autoritzat en el punt segon d'esta resolució per a tots els mòduls de generació autoritzats per esta, que impedisca que la potència activa que la instal·lació puga injectar a la xarxa supere la capacitat d'accés esmentada. Amb la sol·licitud d'autorització d'explotació provisional, serà requisit imprescindible per a atorgar-la que la persona titular de la instal·lació presente, juntament amb la resta de documentació preceptiva, un certificat acreditatiu de la instal·lació del sistema de control esmentat, acompanyat de la documentació justificativa del fabricant de les característiques del sistema esmentat i del compliment per este de la funcionalitat limitadora del fet que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
  
4. La central elèctrica objecte d'esta resolució, d'acord amb la potència instal·lada d'esta, haurà de complir les prescripcions tècniques i d'equipament que sobre esta qüestió establix l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesura en temps real i la resta d'obligacions que establix la regulació del sector elèctric per al tipus d'instal·lacions en què estes s'enquadren.  
5. Pagament de l'Impost sobre Transmissions Patrimonials Oneroses i Actes Jurídics Documentats, davant de l'Agència Tributària Valenciana, en relació amb els contractes subscrits per a la disponibilitat dels terrenys, que hauran de presentar-se en este servei territorial en el termini d'un mes des de la notificació d'esta resolució.  
6. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a díhuit (18) mesos, el qual es comptarà des de l'endemà de la notificació de la present resolució. No obstant això, abans que finalitze, se'n podrà sol·licitar una ampliació concreta amb una sol·licitud motivada davant d'este òrgan, que s'haurà d'acompanyar a este efecte de la documentació justificativa de la demora i del cronograma de treballs previstos per al nou termini sol·licitat.  
Les pròrrogues de dates o ampliacions de terminis s'atorgaran quan estiguen degudament motivats tant els retards produïts, sempre que no siguen imputables a la persona titular de l'autorització, com les noves dates o terminis que se sol·liciten, i no es perjudiquen tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i de connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que establix la regulació del sector elèctric.  
Tampoc caldrà atorgar-les quan la part peticionària pretenga demorar la presentació del projecte tècnic o l'execució i la posada en marxa d'este per no haver disposat o mantingut la capacitat financera exigida per a la realització, o l'entrada en funcionament de la instal·lació es considere que no ha d'ajornar-se per afectar la garantia de subministrament, les necessitats de les persones consumidores o el funcionament correcte del sistema elèctric.  
Segons la documentació presentada per a acreditar la capacitat economicofinancera de l'empresa sol·licitant i de la viabilitat del projecte, basada en el finançament del 100 % del pressupost d'execució amb fons propis dels socis que s'han declarat en el procediment, haurà de justificar-se a este centre directiu, en el termini màxim d'un (1) mes, que estos socis han posat a la disposició de la titular de la present autorització estos fons. La present resolució quedarà revocada, amb un tràmit d'audiència previ, en cas contrari.  
Tenint en compte que s'ha acreditat la disposició de manera efectiva de recursos econòmics i financers necessaris per a materialitzar el projecte d'execució mitjançant un compromís aprovat per l'òrgan d'administració/govern de l'empresa, qualsevol canvi en relació amb els membres o socis directes o indirectes de la mercantil s'haurà de comunicar a este òrgan substantiu en el termini màxim de deu dies des que es produïsca la variació, i en esta comunicació haurà de constar que els nous socis s'han subrogat en les obligacions i els compromisos del titular anterior, ja que d'una altra manera no es complirà el que establix l'article 30.1 del Decret llei 14/2020, i podrà ser causa de revocació de la resolució.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que s'hagen atorgat i la necessitat d'obtindre'n altres de noves per a les mateixes instal·lacions, sense perjudici que puguen convalidar-se certs tràmits, les quals només es podran tornar a atorgar després de l'obtenció dels nous permisos d'accés i connexió per part dels agents gestors i titulars, respectivament, de les xarxes.  
   
Les autoritzacions administratives caducaran quan ho facen les habilitacions de qualsevol mena o denominació vinculades a l'ocupació del sòl o edificacions.  
En tot cas, s'ha de complir el termini establit per a acreditar l'obtenció de l'autorització d'explotació definitiva que recull l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
7. La persona titular d'esta resolució estarà obligada a comunicar pel registre electrònic i amb la diligència adequada les incidències dignes de menció que es produïsquen durant l'execució al Servei Territorial d'Indústria, Energia i Mines d'Alacant.  
8. La persona titular d'esta resolució haurà de complir els deures i les obligacions derivats de la legislació de prevenció de riscos laborals vigent durant la construcció.  
9. Sense perjudici del que preveu l'article 12.4 del Decret 88/2005, de 29 d'abril, el personal tècnic en la matèria adscrit a este servei territorial o a la direcció general amb competències en matèria d'energia podrà fer les comprovacions i les proves que considere necessàries durant les obres i quan finalitzen en relació amb l'adequació d'estes a la documentació tècnica presentada i al compliment de la legislació vigent i de les condicions d'esta resolució.  
  
10. Una vegada finalitzades les obres de construcció de les instal·lacions, la persona titular, en el termini màxim de deu dies hàbils, ha de sol·licitar l'autorització d'explotació provisional per a proves segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes que establix l'article 12 del Decret 88/2005, de 29 d'abril.  
11. Amb esta sol·licitud, s'han de presentar els certificats de direcció i final d'obra subscrits per una persona facultativa competent, que acrediten que s'adeqüen als reglaments tècnics en la matèria segons el que establix la normativa vigent per als projectes d'instal·lacions elèctriques i, igualment, respecte de la present autorització administrativa prèvia i de construcció. Quan els certificats de direcció i final d'obra esmentats no estiguen visats pel col·legi professional corresponent, s'acompanyaran de la declaració responsable oportuna, segons indica la Resolució de 22 d'octubre de 2010, de la Direcció General d'Energia, publicada en el DOGV núm. 6389, de 3 de novembre de 2010.  
  
12. Igualment, s'ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; l'ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les instruccions tècniques que el complementen.  
Així mateix, s'ha de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
Es justificarà documentalment que el projecte executat s'ajusta als condicionats imposats en esta resolució. Abans d'emetre l'informe previ a l'autorització d'explotació, el servei territorial sol·licitarà de les administracions i els organismes que els han emés la conformitat de l'obra executada respecte d'estos.  
Les persones titulars d'esta autorització podran sol·licitar l'autorització d'explotació per fases. Per a fer-ho, en la sol·licitud caldrà justificar este fet, delimitar els elements del projecte original dels quals se sol·licita la posada en servei i presentar el certificat d'obra parcial corresponent a esta fase, juntament amb la documentació tècnica corresponent, per a la qual cosa és igualment aplicable el que indica el paràgraf anterior.  
13. La persona titular té l'obligació de constituir una garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 235.889,94 € (dos-cents trenta-cinc mil huit-cents huitanta-nou euros i noranta-quatre cèntims), i haurà d'acreditar-se la seua deguda constitució (amb l'aportació de la carta de pagament corresponent) per mitjà de la sol·licitud d'autorització d'explotació provisional de la instal·lació, com a requisit indispensable per a poder atorgar-se esta.  
La garantia haurà de depositar-se en l'Agència Tributària Valenciana, amb l'òrgan competent en matèria d'energia que atorga l'autorització com a beneficiari, i hi hauran de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per a complir l'obligació de desmantellament de la instal·lació i restauració dels terrenys i l'entorn.  
  
Esta garantia es cancel·larà quan la persona titular de la instal·lació acredite el compliment de les obligacions a les quals afecta.  
  
14. L'autorització d'explotació provisional no podrà concedir-se si la totalitat de les instal·lacions d'evacuació, incloent-hi les compartides, així com les instal·lacions de connexió a la xarxa de transport, no estan finalitzades i amb autorització d'explotació, de manera que l'entrada en servei de la central elèctrica puga ser efectiva.  
15. Una vegada obtinguda l'autorització d'explotació provisional, la persona titular ha de sol·licitar la inscripció prèvia en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial decret 413/2014, de 6 de juny. Es tindrà en compte el que determina l'article 41 quant a la caducitat i la cancel·lació d'esta inscripció.  
D'acord amb el que indica l'article 39.6 de l'esmentat Reial decret 413/2014, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'esta.  
16. Finalitzades les proves de les instal·lacions amb resultat favorable, la persona titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que s'ha indicat en els punts anteriors.  
17. Una vegada obtinguda l'autorització d'explotació definitiva, la persona titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny. No sol·licitar les autoritzacions d'explotació dins del termini podrà suposar la caducitat de les autoritzacions concedides.  
18. S'advertix que, si en el transcurs de l'execució del projecte i per a la connexió de la infraestructura d'evacuació de la planta solar fotovoltaica a una infraestructura titularitat i en servei propietat d'I-DE REDES ELÉCTRICAS INTELIGENTES, SAU, fora necessària la tramitació d'una modificació de les instal·lacions de la xarxa de distribució, haurà d'iniciar-se el corresponent expedient administratiu i serà l'empresa distribuïdora la que haurà de presentar la corresponent sol·licitud com a titular de la instal·lació.  
19. La persona titular d'instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
20. La transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la resolució actual requerixen una autorització administrativa prèvia d'acord amb el que recull el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no estiga executada completament i haja obtingut l'autorització d'explotació.  
21. Tal com s'indica en l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que corresponga legalment per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir la resta de compromisos assumits i determinats en la llicència corresponent.  
  
El respectiu cànon d'ús i aprofitament s'establirà per l'ajuntament en la corresponent llicència, per quantia equivalent al 2 % dels costos estimats de les obres d'edificació i de les obres necessàries per a la implantació de la instal·lació, amb un pressupost d'execució material del total de la instal·lació d'1.757.700,38 € (un milió set-cents cinquanta-set mil set-cents euros i trenta-huit cèntims). El cànon es pagarà d'una sola vegada en ocasió de l'atorgament de la llicència urbanística. L'ajuntament podrà acordar, a sol·licitud de la part interessada, el fraccionament o l'ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.  
  
L'ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s'integraran en el patrimoni municipal del sòl.  
22. Segons el que establix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la persona titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
Cinqué  
Aprovació del pla de desmantellament de la instal·lació autoritzada i de restauració del terreny i l'entorn afectat.  
Aprovar el pla de desmantellament i de restauració del terreny i entorn afectat referit a la instal·lació descrita en l'apartat segon, el pressupost del qual ascendix a 90.366,53 € (noranta mil tres-cents seixanta-sis euros i cinquanta-tres cèntims) i amb l'abast següent, en atenció a l'informe favorable emés pel Servei d'Infraestructura Verda i Paisatge, de data 4 d'agost de 2023:  
  
Desmantellament de la instal·lació fotovoltaica  
«Per a executar el desmantellament de la instal·lació connectada a xarxa, s'ha de procedir a executar les següents obres:  
• Desmuntatge i retirada dels mòduls fotovoltaics.  
• Desmuntatge i retirada de les estructures metàl·liques de suport d'estos mòduls.  
• Retirada dels circuits elèctrics i interconnexió.  
• Desmuntatge del sistema d'inversió.  
• Desinstal·lació dels sistemes de seguretat, vigilància, control, mesura i enllumenat.  
• Demolició de les fonamentacions.  
• Retirada del tancament perimetral.  
• Eliminació de vials d'accés interiors i perimetrals.  
• Restauració final.  
Per a executar el desmantellament de la instal·lació connectada a xarxa, s'ha de procedir a executar les obres següents:  
• Desmuntatge d'aparellatge elèctric.  
• Demolició i retirada de les canalitzacions de cables.  
• Restauració final.»  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el Decret llei 14/2020.  
  
  
Sisé  
Publicacions, notificacions i comunicacions que es faran d'esta resolució.  
Ordenar, de conformitat amb el que es disposa en l'article 31 del Decret llei 14/2020 i en l'article 148.2 del Reial decret 1955/2000, d'1 de desembre:  
- La publicació de la present resolució en el Diari Oficial de la Generalitat Valenciana i en el Butlletí Oficial de la Província d'Alacant, tenint en compte que la publicació d'esta es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució a les persones titulars desconegudes o amb domicili ignorat o a aquelles en què, intentada la notificació, no s'haja pogut dur a terme.  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia (https://cindi.gva.es/va/web/energia/alacant-er, en valencià, i https://cindi.gva.es/es/web/energia/alacant-er, en castellà).  
- La notificació/comunicació de la present resolució a la persona titular i a totes les administracions públiques o organismes i empreses de serveis públics o serveis d'interés general que han intervingut, o han hagut d'intervindre, en el procediment d'autorització; les que han emés, o hagueren d'emetre, un condicionat tècnic al projecte d'execució, a les persones titulars de béns i drets afectats i a la resta de parts interessades en l'expedient.  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
D'acord amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjudici de les concessions, les autoritzacions, les llicències i els permisos, tant públics com privats, que haja d'obtindre el sol·licitant per a executar i posar en marxa la instal·lació a què es referix la resolució actual, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, esta autorització s'emet sense perjudici de tercers i no afecta els drets particulars.  
  
Serà causa de revocació d'esta resolució, amb tràmit previ del procediment oportú, l'incompliment o la inobservança de les condicions que s'hi expressen, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que atorga esta resolució.  
  
Contra esta resolució, que no posa fi a la via administrativa, es pot interposar un recurs d'alçada davant de la Direcció General d'Energia i Mines en el termini d'un mes, comptat a partir de l'endemà del dia en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
Alacant, 13 de desembre de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.